****

**POZVÁNKA na najnovší projekt Divadelného ústavu a Štúdia 12 Aby sme nezabudli...**

**31. marec 2022 | 19.00 hod. | Štúdio 12, Jakubovo nám. 12, Bratislava**

**|Bratislava, 29. marec 2022 | – Aby sme nezabudli... najnovší projekt Štúdia 12, v rámci ktorého uvedie vybrané aktuálne inscenácie zaoberajúce sa témami moderných dejín 20. storočia.**

Rôzni tvorcovia, rôzne divadlá a divadelné zoskupenia, rôzne spracovania či odlišné interpretácie – spoločný menovateľ je len jeden - snaha, aby sme nezabudli na udalosti, ktoré poznačili chod dejín 20. storočia na Slovensku.

**Ingmar Villqist: *Helverova noc***

**Divadlo Actor Košice**

****

On (Helver) a Ona (Klára).

Klára sa stará o Helvera, je jeho matkou, opatrovateľkou, priateľkou, je všetkým v jednej osobe. Dej sa odohráva počas jednej noci začiatkom 30. rokov minulého storočia, keď u oboch začínajú ožívať staré spomienky. Tie dobré, ale aj tie zlé.

Vonku začína zúriť dav, vlády sa zmocňujú fašisti a do kuchyne, ktorá sa zdala byť bezpečným útočiskom, preniká hrozba zvonku. Helver s Klárou sa ocitajú v pasci.

V réžii **Antona Korenčiho** a preklade **Petra Himiča** si inscenáciu košického Divadla Actor budete môcť pozrieť **31. 3. 2022 o 19.00 hod**. V inscenácii sa vám okrem člena Štátneho divadla Košice **Františka Baloga** predstaví aj mladá divadelná a filmová herečka **Diana Semanová**.

Každá inscenácia je sprevádzaná a doplnená populárnym diskusným cyklom **Sloboda nie je happy end**!, ktorú na pravidelnej báze uvádza organizácia **Post Bellum**.

V rámci tejto diskusie bude riaditeľka organizácie **Sandra Polovková** viesť rozhovor so špeciálnymi hosťami oslovenými v nadväznosti na uvádzanú tému inscenácie. Tentokrát bude diskutovať s profesorkou **MÁRIOU PATAKYOVOU**, verejnou ochrankyňou práv a **ANDREOU NAJVIRTOVOU**, riaditeľkou organizácie **Človek v ohrození**, o tom, prečo je dôležité pomáhať Ukrajine.

Diskusia doplní inscenáciu a divákom tak poskytne ucelený pohľad na danú problematiku.

**Sloboda nie je happy end!**

#stojimepriukrajine #pomocukrajine #kulturaspaja #umeniepomaha

---

V prípade ďalších doplňujúcich otázok je vám k dispozícii:

Ing. Jana Dugasová

PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106

Mobil: +421 918 838 761

E-mail: jana.dugasova@theatre.sk